Premierul a declarat: se bucură pentru faptul că cooperarea între Ungaria şi Rusia se bazează pe respectul reciproc, ceea ce permite discutarea unor probleme importante chiar şi în actuala situaţie geopolitică foarte dificilă.
Viktor Orbán a precizat: Ungaria este de partea păcii; suntem convinşi că menţinerea dialogului este o condiţie esenţială pentru instaurarea cât mai grabnică a păcii.
Premierul ungar l-a asigurat pe preşedintele rus că Ungaria este pregătită să intensifice cooperarea între cele două ţări în domenii care nu sunt limitate de dreptul internaţional – a relatat Bertalan Havasi conţinutul scrisorii de felicitare.